Kúpna zmluva
uzavretá podľa § 409 a nasl. Obchodného zákonníka v znení neskorších predpisov

Zmluvné strany:

1.	Predávajúci:	
	zastúpený:	
	sídlo:	
	IČO:  	
	DIČ:                                 
	IČ DPH: 	
	bankové spojenie:	
 	číslo účtu: 	
	e-mailová adresa:   	
	
      (ďalej len „predávajúci“)

2. 	Kupujúci: 	Košický samosprávny kraj
	zastúpený:	Ing. Rastislav Trnka , predseda
	sídlo:	Námestie Maratónu mieru č. 1, 042 66 Košice
	IČO:	35541016	
	DIČ:	2021624924
	bankové spojenie:	Štátna pokladnica
       číslo účtu:	                    IBAN: SK5281800000007000186505
      e-mailová adresa:

     (ďalej len „kupujúci“)

    (predávajúci a kupujúci spolu ďalej len ,,zmluvné strany“)

Článok I.
Predmet zmluvy

1.	Predávajúci sa zaväzuje dodať kupujúcemu tovar špecifikovaný v Prílohe č. 1 (Technická špecifikácia predmetu zákazky) (ďalej v texte len „tovar“) tak, aby bol tento nový, plne funkčný, vyhovujúci slovenským technickým normám, bude v súlade so zákonom 
č. 106/2018 o prevádzke vozidiel v cestnej premávke a ostatnými všeobecne záväznými právnymi predpismi a vyhláškami. 
2.	Predávajúci sa zaväzuje dodať tovar špecifikovaný v článku I., bod 1 tejto zmluvy                          v množstve 2 kusov osobných automobilov a previesť na kupujúceho vlastnícke právo k tovaru a kupujúci sa zaväzuje za riadne a včas dodaný tovar zaplatiť predávajúcemu kúpnu cenu. 

Článok II.
Miesto a čas dodania tovaru

1.	Predávajúci sa zaväzuje dodať tovar kupujúcemu dvoch (2) mesiacov od nadobudnutia účinnosti zmluvy.
3. 	O odovzdaní a prevzatí tovaru spíšu zmluvné strany preberací protokol o dodaní 
a prevzatí tovaru (dodací list).
4.	Kupujúci má právo odmietnuť dodávku tovaru, ak pri prevzatí tovaru zistí, že dodaný tovar nespĺňa špecifikáciu, ktorá je uvedená v článku I., bod 1. tejto zmluvy, alebo vykazuje vady, ktoré sú zjavné už pri preberaní tovaru.

Článok III.
Kúpna cena a platobné podmienky

1.	Kúpna cena je cena určená na základe cenovej ponuky. Výška kúpnej ceny je ..............................................€ s DPH.
2.	Dohodnutá kúpna cena je konečná cena a zahŕňa všetky náklady spojené s dodaním tovaru na miesto určenia vrátane dopravy.
3.	Predávajúci predloží kupujúcemu faktúru po riadnom dodaní tovaru. Dokladom pre vystavenie faktúry bude dodací list podpísaný oboma zmluvnými stranami pri odovzdaní tovaru kupujúcemu.
4.	Faktúra musí mať náležitosti daňového dokladu podľa ustanovenia § 71 zákona 
č. 222/2004 Z. z. o dani z pridanej hodnoty v znení neskorších predpisov.
5.	V prípade, že faktúra nebude obsahovať náležitosti podľa predchádzajúceho bodu, kupujúci je oprávnený vrátiť ju predávajúcemu na doplnenie; v tomto prípade nová lehota splatnosti začne plynúť doručením opravenej faktúry kupujúcemu.
6.	Splatnosť faktúry je dohodnutá na 60 kalendárnych dní od doručenia faktúry kupujúcemu. Kúpna cena je zaplatená odpísaním platby z účtu kupujúceho.

Článok IV.
Práva a povinnosti zmluvných strán

1.	Predávajúci sa zaväzuje dodať tovar v požadovanom rozsahu a kvalite s príslušenstvom a príslušnými dokladmi vzťahujúcimi sa na tovar.
2.	Kupujúci má právo odmietnuť prevzatie tovaru v prípade, že nie je v súlade s cenovou ponukou predávajúceho a podmienkami tejto zmluvy.
3.	Záručná doba na dodaný tovar je min. 5 rokov a začne plynúť odo dňa podpísania dodacieho listu.
4.	Predávajúci zodpovedá za vady dodaného tovaru a za škodu tým spôsobenú kupujúcemu v súlade s ustanoveniami § 422 a nasledujúcich Obchodného zákonníka.
5.	Vlastnícke právo k tovaru prechádza na kupujúceho zaplatením kúpnej ceny.
6.	Predávajúci zabezpečí uskladnenie predmetu zmluvy vo vhodných priestoroch v súlade s podmienkami stanovenými výrobcom počas doby trvania zmluvy.
7.	 Kupujúci je povinný predávajúcemu oznámiť vady tovaru bez zbytočného odkladu.
8.	V prípade omeškania predávajúceho s dodaním tovaru kupujúcemu z dôvodu na strane predávajúceho sa zmluvné dohodli na zmluvnej pokute vo výške 10,- EUR za každý aj začatý deň omeškania. Zaplatením zmluvnej pokuty nezaniká právo na náhradu škody spôsobenej nedodaním tovaru v dohodnutom termíne. 

Článok V.
Skončenie zmluvného vzťahu

1.	Zmluvné strany môžu skončiť zmluvný vzťah:	
a)	písomnou dohodou alebo 
b)	písomným odstúpením od zmluvy z dôvodov podstatného porušenia zmluvných ustanovení alebo porušenia zákonných ustanovení; odstúpiť od zmluvy môže ktorákoľvek zo zmluvných strán a účinky odstúpenia nastanú dňom jeho doručenia druhej zmluvnej strane.
3.	Za podstatné porušenie zmluvných ustanovení sa považuje aj omeškanie predávajúceho s dodaním tovaru kupujúcemu o viac ako 5 dní.

Článok VI.
Záverečné ustanovenia

1.	Zmluva nadobúda platnosť dňom podpísania zmluvnými stranami a účinnosť dňom nasledujúcim po dni jej zverejnenia na webovom sídle kupujúceho.
2.	Akékoľvek zmeny a doplnenia tejto zmluvy je  možné vykonať iba  formou očíslovaných písomných dodatkov podpísaných zmluvnými stranami.
3.	Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obchodného zákonníka.
4. 	Neoddeliteľnou súčasťou je Cenová ponuka (Príloha č. 2) zo dňa........................
5.	Táto zmluva je vyhotovená v piatich rovnopisoch, pričom dva rovnopisy sú určené predávajúcemu a tri rovnopisy obdrží kupujúci.
6.  Zmluvné strany sa dohodli, že písomnosti obsahujúce právne významné skutočnosti podľa tejto zmluvy si budú doručovať poštou, formou doporučenej zásielky alebo osobne. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto zmluvy, pokiaľ zo zmluvy nevyplýva inak. Až do okamihu doručenia písomného oznámenia o zmene kontaktnej adresy sa považuje za adresu určenú na doručovanie adresa uvedená v záhlaví zmluvy.
7. Pri doručovaní prostredníctvom pošty sa zásielka považuje za doručenú dňom jej doručenia na adresu podľa predchádzajúceho bodu tohto článku zmluvy. Za deň doručenia zásielky sa považuje aj  deň,  v ktorý zmluvná strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel. Listina adresovaná zmluvnej strane, ktorá je doručovaná osobne, sa považuje za doručenú tejto strane okamihom, keď túto prevezme alebo ju odmietne prevziať. 
8. Pri doručovaní prostredníctvom e-mailu sa písomná objednávka považuje za doručenú momentom jej odoslania predávajúcemu, aj keď sa adresát o obsahu zásielky nedozvedel.
9.	Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni za nápadne nevýhodných podmienok, jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.

Košice, dňa .......................		Košice, dňa .......................

Predávajúci: 		Kupujúci:

      ......................................................	    	 ......................................................
    		                                                                   Košický samosprávny kraj              
          			                                                           Ing. Rastislav Trnka
           				                                                       predseda